ഒന്നര മാസമായി ഭർത്താവ് സക്കറിയയെ (മനോജ് കെ ജയൻ) കാണാനില്ലെന്ന പരാതിയുമായി പോലീസ് സ്റ്റേഷനിലെത്തുന്ന ജെസ്സിയിൽ (ആശ ശരത്) നിന്നാണ് ചിത്രം ആരംഭിക്കുന്നത്. അറിയപ്പെടുന്നൊരു ഡ്രമ്മറായ സക്കറിയ പരിപാടികൾക്കായി വളരെ ദിവസം വീട്ടിൽനിന്ന് വിട്ടുനിൽക്കാറുണ്ടെങ്കിലും എല്ലാത്തവണയും പരിപാടി അവതരിപ്പിക്കാൻ കൃത്യമായി എത്താറുള്ള നാട്ടിലെ പള്ളിപ്പെരുന്നാളിനും എത്താതിനെ തുടർന്നാണ് ജെസ്സിയും മകൻ നീലും (ഷൈബിൻ ബെൻസൺ) പരാതി നൽകാൻ തീരുമാനിച്ചത്.

പരാതി നൽകി ഏതാനും ദിവസങ്ങൾ കഴിയുമ്പോഴേക്കും സക്കറിയയുടെ കത്ത് കിട്ടുന്നതോടെ അവർ പരാതി പിൻവലിക്കുന്നു. എന്നാൽ, തന്റെ ഭർത്താവല്ല ആ കത്തുകൾ എഴുതിയതെന്ന് അധികം വൈകാതെ ജെസ്സി തിരിച്ചറിയുന്നതോടെ ചിത്രം ഉദ്വേഗത്തിലേക്ക് നീങ്ങുന്നു. തുടർന്ന് തന്റെ ഭർത്താവിനെ തേടി ജെസ്സി നടത്തുന്ന അന്വേഷണം അപ്രതീക്ഷിത സംഭവങ്ങളിലേക്കാണ് അവളെ എത്തിക്കുന്നത്.


സംഗീതം
നിർമ്മാണം
കഥാസാരം
അവലംബം